《墙下金丝蝴蝶一本冯庵移理之开花予为赋诗》
清代·林旭

初看默默随春绿，肯顾无人开始知。桃叶前生犹可辨，雄蜂无偶亦相思。

由来评色惟推淡，一日承恩不怨迟。头白老人欣对汝，闲庭荫暍伴思诗。

作者简介：（1875—1898）清福建侯官人，字暾谷，号晚翠。光绪十九年举人。任内阁中书。倡闽学会，又助康有为开保国会。百日维新间，与谭嗣同等四人以四品卿衔入军机，参与新政。政变起，被捕遇害。为戊戌六君子之一。有《晚翠轩诗集》。